./data/phi0474/phi046/phi0474.phi046.perseus-lat1.xml
M. Tullius Cicero
Primum igitur perspicuitas illa quam diximus satismagnam habet vim, ut ipsa per sese ea quae sintnobis ita ut sint indicet  sed tamen ut maneamusin perspicuis firmius et constantius, maiore quadamopus est vel arte vel diligentia, ne ab is quae clarasint ipsa per sese quasi praestrigiis quibusdam etcaptionibus depellamur  nam qui voluit subvenireerroribus Epicurus iis qui videntur conturbare vericognitionem dixitque sapientis esse opinionem a perspicuitate seiungere nihil profecit; ipsius enim opinionis errorem nullo modo sustulit